Video: Skare buite Mandela-hospitaalSakeman Kenny Kunene, Tshwane-burgemeester Kgosientso Ramokgopa en Thabo Makgoba, Anglikaanse aartsbiskop van Kaapstad, is van die besoekers wat Dinsdag by die Pretoriase hospitaal, waar voormalige pres. Nelson Mandela behandel word, gesien is. Kunene het blomme buite die ingang na die Medi-Clinic Harthospitaal in Celliersstraat geplaas en het met die media gepraat. Celliersstraat is ook in dié stadium versper. Die presidensie het Dinsdagmiddag gesê Mandela se toestand is onveranderd. Die presidensie het Sondagaand in ŉ verklaring bevestig dat die staatsman se toestand oor die naweek versleg het en dat hy in ŉ kritieke toestand is. Sakeman Calvern Hugo het Dinsdag sowat 60 wit duiwe buite die hospitaal vrygelaat. Klik hier om meer te lees. Winnie Madikizela-Mandela, Mandela se eksvrou, het net ná 12:30 saam met haar dogter, Zindzi Mandela-Motlhajwa, opgedaag. Ander familielede het by Mandela se huis in Qunu in die Oos-Kaap vergader. Klik hier om meer te lees. Die skare buite die hospitaal het laatmiddag buite die hospitaal begin sing.